Rikunarita-ORG/Wikinium huggingface dataset:
# Tao Qian (dinastija Han)

*Ovo je kinesko ime; porodično ime je* Tao*.*
Provincije kojima je vladao Tao Qian krajem 180-ih
**Tao Qian** (132 - 194) je bio kineski gospodar rata iz doba kraja dinastije Han, koji je vladao provincijom Xu.

Bio je rodom iz Danyanga (丹阳), od čijih je žitelja napravio vojsku poznatu kako po svojoj ratničkoj vještini, tako i odanosti nekarakterističnoj za to doba. Guvernerom provincije Xu je postao za vrijeme ustanka Žutih turbana, kada se istakao uspješnim gušenjem ustanka. Potom je sudjelovao u pokušaju gušenja Liangzhouskog ustanka kada se zamjerio svom pretpostavljenom Zhang Wenu. Nakon kaosa koje je izazvalo krvoproliće i Dong Zhuoov puč u Luoyangu 189. Tao Qian se vratio u Xu, te iskoristio priliku da svoju vlast proširi na susjednu provinciju Yang.

Tao Qian je nakon toga nastojao ostati izvan sukoba koji su karakterizirali druge gospodare rata. Godine 193. je, međutim, na sebe navukao bijes Cao Caoa, koji ga je držao odgovornim za smrt svog oca Cao Songa, ubijenog i opljačkanog od strane Tao Qianovih vojnika za vrijeme putovanja kroz Tao Qianovu teritoriju. Cao Cao je sa ogromnom vojskom napao Tao Qianovu teritoriju i masakrirao veliki broj njenih žitelja, ali se potom povukao, natjeran na to pobunom Zhang Miaoa u svojoj pozadini.

Tao Qian je sljedeće godine umro, ali ne prije nego što je svoje elitne danyanške trupe stavio u službu Liu Beija, gospodara rata koji će postati jedna od najznamenitijih ličnosti Tri kraljevstva.

## Povezano

* Popis ličnosti Tri kraljevstva

## Reference
# Li Yan (Tri kraljevstva)

| Li Yan (Tri kraljevstva)
 |
| --- |
| Tradicionalni kineski
 |  李嚴  |
| Pojednostavljeni kineski
 |  李严  |
|

| Transliteracije
 |
| --- |
| Mandarinski
 |
| - Hanyu Pinyin
 | Lǐ Yán
 |

 |

*Ovo je kinesko ime; porodično ime je* Li*.*
**Li Yan** (? - 234) bio je kineski vojskovođa iz doba Tri kraljevstva koji je služio državi Shu pod vodstvom znamenitog Zhuge Lianga. Karijeru je otpočeo kao oficir u vojsci Liu Zhanga, odakle je prešao u službu Liu Beija, osnivača države Shu. Ostavio je snažan dojam na Zhuge Lianga, koji mu je važne zadatke za vrijeme Sjevernih ekspedicija protiv države Cao Wei. Međutim, ispostavilo da im Li Yan nije dorastao, i pohodi su doživjeli neuspjeh. Nakon bezuspješnog pokušaja da odgovornost prebaci na svoje potčinjene, Li Yan je degradiran i ubrzo nakon toga je umro.

## Povezano

* Popis ličnosti Tri kraljevstva
# Osvajanje Shua od Weija

| Osvajanje Shua od Weija
 |
| --- |
| Segment ratova Tri kraljevstva
 |
|  Karta pohoda Cao Weija na Shu Han
 |
|

|  |  |
| --- | --- |
| Datum
 | septembar – novembar 263.
 |
| Lokacija
 | Sichuan i Shaanxi, Kina |
| Ishod
 | pobjeda Cao Weia, predaja Shu Hana
 |
| Teritorijalne promjene
 | Cao Wei anektira državu Shu Han
 |

 |
| Sukobljene strane
 |
| Cao Wei
 | Shu Han
 |
| Komandanti i vođe
 |
| Zhong Hui, Deng Ai, Zhuge Xu
 | Liu Shan Jiang Wei Zhuge Zhan
 |
| Snage
 |
| 180.000
 | 142.000+
 |

**Osvajanje Shua od Weija** je vojni pohod kojim su u jesen 263. snage sjeverne kineske države Cao Wei na čelu sa generalima Zhong Huijem i Deng Aijem zauzele teritoriju jugozapadne kineske države Shu Han. Iako je Jiang Wei, komandant snaga Shua, uspio pružiti otpor snagama Zhong Huija, zaobilazni manevar dijela Wei snaga pod Deng Aijem je iznenadio branitelje te omogućio Dengu da izbije pred Chengdu, prijestolnicu Shua. Tada je Liu Shan, vladar Shua, odlučio kapitulirati, a nakon čega je teritorija njegove države anektirana Cao Weiju.

Taj je događaj predstavljao početak kraja perioda Tri kraljevstva, s obzirom da je jedna od tri države pripojena drugoj. Velika pobjeda je također povećala prestiž Sima Zhaoa, regenta države Wei, koji je dvije godine formalno svrgnuo cara Cao Huana i proglasio dinastiju Jin pod kojom će Kina biti ponovno ujedinjena 280.

## Napomene

## Literatura

* Chen, Shou. *Sanguo Zhi*
* Killigrew, John H. (2001), „A Case Study of Chinese Civil Warfare: The Cao-Wei Conquest of Shu-Han in AD 263”, *Civil Wars* **4** (4): 95–114
* Sima, Guang. *Zizhi Tongjian*
* *Selected Examples of Battles in Ancient China* Writing Team, *Selected Examples of Battles in Ancient China*, 1st Edition, published by Chinese Publishing House & Distributed by New China Bookstore Publishing House in Beijing, 1981–1984.
* Yuan, Tingdong, *War in Ancient China*, 1st Edition, published by Sichuan Academy of Social Science Publishing House & Distributed by New China Bookstore in Chengdu, 1988, ISBN 7-80524-058-2
* Zhang, Xiaosheng, *General View of War of Ancient China*, 1st Edition in Xi'an, published by Long March Publishing House in Beijing & Distributed by New China Bookstore in Beijing, 1988, ISBN 7-80015-031-3 (set)
# Liu Shan

*Ovo je kinesko ime; porodično ime je* Liu*.*
**Liu Shan**, (koga se često pogrešno navodi kao **Liu Chan**), (207–271) bio je drugi i posljednji car kineske države Shu Han, jednog od Tri kraljevstva. Bio je sin prvog cara i osnivača države Liu Beija, a na prijestolje je došao u dobi od šesnaest godina. Tada je povjeren na brigu nizu Liu Beijevih ministara koji su otada vladali kao regenti, a među kojima su se isticali kancelar Zhuge Liang i carski sekretar Li Yan. Tokom Liu Shanove vladavine je poduziman veliki broj pohoda protiv sjeverne države Cao Wei, prvenstveno od strane Zhuge Lianga i njegovog nasljednika Jiang Weija, ali oni su uglavnom završavali bez uspjeha. Nakon što je vojska države Cao Wei pod Deng Aijem iznenada napala Chengdu, prijestolnicu Shua, Liu Shan se predao i priznao njihove vladare kao svoje sizerene. Nakon toga je odveden u prijestolnicu Weija Luoyang, gdje mu udijeljena formalna titula Vojvoda Anle. Tamo je proveo ostatak života uživajući državne počasti prije nego što jeumro prirodnom smrću 271.

Liu Shan je u kineskim historijama također poznat po imenu "A Dou" (阿斗), koga je nosio u djetinjstvu, a koje se u kineskom govoru danas koristi kao sinonim za krajnje nesposobne ličnosti. Dio historičara smatra da je Liu Shan bio retardiran, dok dio smatra kako je zapravo bio vješt manipulator i nastojao balansirati sukobljene frakcije na svom dvoru. Neki historičari, pak, smatraju da je nakon poraza od Cao Wei glumio retardiranost kako bi pobjednike uvjerio da mu nemaju razloga oduzeti život. Chen Shou, autor *Zapisa Tri kraljevstva*, je, pak, utvrdio da je Liu Shan bio jedini vladar koji nije imao službenog dvorskog historičara, što je značajno otežalo detaljnije opise države Shu Han.

## Reference

## Vanjske veze

* Translation of the biography of Liu Shan in the *Chronicles of the Three Kingdoms* at Empire Divided Arhivirano 2007-06-16 na Archive.is-u

|  |
| --- |
| Car Xiaohuai od Shu Hana**Kuća LiuRođen/a:** 207  **Umro/la:** 271 |
| Kraljevske titule
 |
| Prethodi: **Liu Bei** | **Car Shu Hana** 223–263 *Zhuge Liang*  *(223–234)* *Jiang Wan*  *(234–245)* *Fei Yi*  *(245–253)* | **izumrla** |
| Pretendirane titule
 |
| Prethodi: **Liu Bei** | **— TITULARNI —car KinePretendent na carsko porijeklo** 223–263 Razlog za neuspjeh sukcesije: Osvajanje države Shu od države Wei | Slijedi: **Cao Huan** |
# Carica Wu (Zhaolie)

*Ovo je kinesko ime; porodično ime je* Wu*.*
**Carica Wu** (吳皇后, osobno ime nepoznato, ? - 245), formalno **Carica Mu** (穆皇后, doslovno "pravedna carica") bila je carica kineske države Shu Han, jednog od Tri kraljevstva, odnosno posljednja supruga Liu Beija, osnivača države.

Otac joj je bio prijatelj gospodara rata Liu Yana koji je sa njim došao u provinciju Yi (današnji Sečuan). Udala se za Liu Yanovog sina Liu Maoa, ali je on nakon nekog vremena umro. Godine 214. je Liu Bei zauzeo provinciju Yi. Nešto kasnije se oženio za Wu, razvevši se od Gospe Sun, sestre Sun Quana. Godine 221. je Liu Bei sebe proglasio carem, a Wu caricom. Nakon Liu Beijeve smrti njegov sin Liu Shan joj je odao počast kao carici majci.

## Izvori

* *Zapisi Tri kraljevstva*, vol. 34.
* *Zizhi Tongjian*, vols. 69, 74.

| Kineska carska porodica
 |
| --- |
| **Nova dinastija** | **Carica Shu Hana** 221–223
 | Slijedi: **Carica Zhang** |
| Prethodi: **Carica Cao Jie od Istočne dinastije Han** | **Carica Kine (Jugozapadna)** 221–223
 |
# Carica Zhang (Liu Shan, ranija)

*Ovo je kinesko ime; porodično ime je* Zhang*.*
**Carica Zhang** (張皇后, osobno ime nepoznato, ? -237), formalno **Carica Jing'ai** (敬哀皇后, doslovno "poštovana i žaljena carica") bila je carica kineske države Shu Han, jednog od Tri kraljevstva, odnosno prva supruga cara Liu Shana. Bila je kćer vojskovođe Zhang Feija i Gospe Xiahou. Za Liu Shana se udala 221. godine, nedugo nakon što se Liu Bei proglasio carem, a svog sina Liu Shana krunskim princom. Caricom je formalno postala 223. nakon Liu Beijeve smrti. Umrla je 237. a kineski izvori ne navode da je imala djece.

## Povezano

* Popis ličnosti Tri kraljevstva

| Kineska carska porodica
 |
| --- |
| Prethodi:  **Carica Wu**  |  **Carica države Shu Han**  223–237
 | Slijedi:  **Carica Zhang (kasnija)**  |
# Jiang Wan

Šablon:Chinese-name
Šablon:Chinese

Ilustracija iz vremena dinastiej Qing.
**Jiang Wan** (? -246), stilsko ime **Gongyan** (公琰) bio je službenik kineske države Shu Han, jednog od Tri kraljevstva. Bio je pomoćnik regenta Zhuge Lianga te sa vremenom dobio zadatak vođenja poslova u prijestolnici, dok je Zhuge vodio Sjeverne ekspedicije. Zhuge je visoko cijenio njegove sposobnosti, te ga je 234. odredio za svog nasljednika. Jiang Wan se kao regent iskazao skromnošću i toleriranjem kritike na svoj račun, ne ustručavajući se priznati da je inferioran svom slavnom prethodniku. Odustao je od agresivne politike prema Cao Weiju i 241. povukao trupe iz strateški važnog grada Hanzhonga.

## Povezano

* Popis ličnosti Tri kraljevstva
# Dong Yun

| Dong Yun
 |
| --- |
| Tradicionalni kineski
 |  董允  |
| Pojednostavljeni kineski
 |  董允  |
|

| Transliteracije
 |
| --- |

 |

*Ovo je kinesko ime; porodično ime je* Dong*.*
**Dong Yun** (? -246) bio je ministar kineske države Shu Han, jednog od Tri kraljevstva. Kineski izvori ga navode kao sposobnog birokrata koji je uspio čak i notornog eunuha Huang Haoa držati pod kontrolom.

## Povezano

* Popis ličnosti Tri kraljevstva
# Jiang Wei

Jiang Wei
*Ovo je kinesko ime; porodično ime je* Jiang*.*
**Jiang Wei** (202–264) bio je kineski vojskovođa iz doba Tri kraljevstva, koji je služio kao regent države Shu Han. Karijeru je započeo kao oficir države Cao Wei, ali je na kraju prebjegao Shu Hanu, ušavši u službu tamošnjeg regenta Zhuge Lianga. Jiang Wei je kasnije sudjelovao u borbama protiv svoje bivše domovine, uključujući Zhugeovu prvu Sjevernu ekspediciju 228, kada je postavljen za komadanta vojske. Zhuge Liang ga je smatrao domišljatim i sposobnim vojskovošom, te je Jiang napredovao za vrijeme Zhuge Liangovog regenstva kao i regenstva Zhuge Liangovih nasljednika Jiang Wana i Fei Yija; na kraju je postao Fei Yijev glavni pomoćnik. Nakon Fei Yijeve smrti 253. je preuzeo njegove dužnosti, iako se bavio pretežno vojnim pitanjima.

Za razliku od Jiang Wan i Fei Yija, koji su uglavnom odustali od namjere da se pokori Cao Wei, Jiang Wei je ponovno pokrenuo rat i poduzeo nekoliko pohoda na sjever - pri čemu jednom zajedno sa Zhuge Keom, regentom države Istočni Wu. Ti su pohodi, međutim, završili neuspjehom i značajno oslabili Shu Han. Godine 263. je državu Shu Han napala i osvojila vojska Cao Weija na čelu sa Deng Aijem i Zhong Huijem. Jiang Wei se sa time nije htio pomiriti te je nastojao podići ustanak, pri čemu je na svoju stranu privukao Zhong Huija, koristeći njegovo neprijateljstvo prema Sima Zhaou, de facto vladaru države Cao Wei. Zhong Hui je pristao, ali se suočio sa pobunom vlastitih vojnika; pri tome su ubijeni i Zhong i Jiang.

## Vanjske veze

* The source
* Sanguozhi biography of Zhuge Liang
* Sanguozhi biography of Jiang Wei
* Comprehensive Officer Biography of Jiang Wei
# Liu Ba

| Liu Ba
 |
| --- |
| Tradicionalni kineski
 |  劉巴  |
| Pojednostavljeni kineski
 |  刘巴  |
|

| Transliteracije
 |
| --- |

 |

*Ovo je kinesko ime; porodično ime je* Liu*.*
**Liu Ba** (186–222) bio je kineski političar iz doba kraja dinastije Han, koji je služio gospodara rata Liu Zhanga. Prema njemu je osjećao duboku odanost, i nakon što je Liu Bei zauzeo provinciju Yi i svrgnuo Liu Zhanga, odbio je služiti novom gospodaru. Kasnije se predomislio nakon što je osobno upoznao Liu Beija. Liu Ba je kasnije služio u Zhuge Liangovim Sjevernim ekspedicijama.

## Povezano

* Popis ličnosti Tri kraljevstva
# Qiao Zhou

| Qiao Zhou
 |
| --- |
| Tradicionalni kineski
 |  譙周  |
| Pojednostavljeni kineski
 |  谯周  |
|

| Transliteracije
 |
| --- |

 |

*Ovo je kinesko ime; porodično ime je* Qiao*.*
**Qiao Zhou** (201–270) bio je kineski političar iz doba Tri kraljevstva koji je služio državu Shu. Kao adolescent je služio gospodara rata Liu Zhanga, da bi poslije služio Liu Beija, osnivača države Shu. S vremenom je došao na položaj ministra, a svoj uticaj zadržao sve do samog kraja postojanja države. Godine 263. je bio među ministrima koji je cara Liu Shana nagovorio da se pokori Deng Aiju, pobjedničkom vojskovođi države Wei, čime je država Shu prestala postojati.

## Povezano

* Popis ličnosti Tri kraljevstva
# Yang Yi

| Yang Yi
 |
| --- |
| Tradicionalni kineski
 |  楊儀  |
| Pojednostavljeni kineski
 |  杨仪  |
|

| Transliteracije
 |
| --- |

 |

*Ovo je kinesko ime; porodično ime je* Yang*.*
**Yang Yi** (? - 235), stilsko ime **Weigong** (威公), bio je ministar na dvoru kineske države Shu Han, jednog od Tri kraljevstva. Karijeru je otpočeo kao službenik sjevernjačkog gospodara rata Cao Caoa. Prebjegao je Guan Yuu, koji ga je preporučio svom sizerenu Liu Beiju, osnivaču države Shu Han. Na tamošnjem dvoru je napredovao, te postao jedan od ključnih suradnika regenta Zhuge Lianga, sa kojim je sudjelovao u Sjevernim ekspedicijama. Sa vremenom je razvio suparništvo sa vojskovođom Wei Janom, koje je tek Zhugeov autoritet spriječio da preraste u otvoreni oružani sukob. To se, pak, dogodilo nakon Zhugeove smrti 234. kada je Yang Yi pogubio Wei Jana. Sljedeće godine je, međutim, protjeran sa dvora, a potom zatvoren zbog klevete cara. U zatvoru je i umro.

## Povezano

* Popis ličnosti Tri kraljevstva

## Napomene
# Huo Jun

| Huo Jun
 |
| --- |
| Tradicionalni kineski
 |  霍峻  |
| Pojednostavljeni kineski
 |  霍峻  |
|

| Transliteracije
 |
| --- |

 |

*Ovo je kinesko ime; porodično ime je* Huo*.*
**Huo Jun** (? -216) je bio kineski vojskovođa iz doba kraja dinastije Han, koji je služio gospodara rata Liu Biaoa, a potom Liu Beija. Za vrijeme Liu Beijevog osvajanja Sečuana istakao se obranom prijevoja Jiameng od višestruko nadmoćnijih Liu Zhangovih snaga, a potom u borbi protiv Ma Chaoa. Kasnije mu se pridružio Meng Da sa kojim je vodio neuspješne borbe protiv Cao Caovih snaga u Hanzhongu.

## Povezano

* Popis ličnosti Tri kraljevstva
# Li Hui (Tri kraljevstva)

| Li Hui
 |
| --- |
| Tradicionalni kineski
 |  李恢  |
| Pojednostavljeni kineski
 |  李恢  |
|

| Transliteracije
 |
| --- |

 |

*Ovo je kinesko ime; porodično ime je* Li*.*
**Li Hui** (? -231) bio je ministar na dvoru kineske države Shu Han, jednog od Tri kraljevstva. Karijeru je započeo u službi gospodara rata Liu Zhanga, ali je njime bio nezadovoljan, te je iskoristio priliku da prijeđe u službu Liu Beija, osnivača države Shu Han. Kasnije se istakao uspješnim pohodom protiv nanmanskih plemena, kojima su osigurane južne granice države Shu Han.

## Povezano

* Popis ličnosti Tri kraljevstva
# Luo Xian

| Luo Xian
 |
| --- |
| Tradicionalni kineski
 |  羅憲  |
| Pojednostavljeni kineski
 |  罗宪  |
|

| Transliteracije
 |
| --- |

 |

*Ovo je kinesko ime; porodično ime je* Luo*.*
**Luo Xian** (? -270) je bio vojskovođa u službi kineske države Shu Han, jednog od Tri kraljevstva. Došao je u sukob sa moćnim dvorskim eunuhom Huang Huom, te je zbog toga poslan u Badong. Za vrijeme invazije 263. vojske države Cao Wei, pružao je uspješan otpor Lu Kangu, ali nije uspio spriječiti kapitulaciju. Poslije je prešao u službu države Wei, a potom i dinastije Jin.

## Povezano

* Popis ličnosti Tri kraljevstva
# Wang Ping (Tri kraljevstva)

**Wang Ping** (? -248), stilsko ime **Zijun** (子均), bio je kineski vojskovođa u službi države Shu Han, jednog od Tri kraljevstva. Karijeru je započeo u službi sjevernačkog gospodara rata Cao Caoa, koji mu je povjerio obranu Hanzhonga. U bitci na planini Dingjun 219. je zarobljen i prešao u službu Liu Beija. Kasnije se istakao u službi Zhuge Lianga, pogotovo u bitci kod Jietinga.

## Reference

* Chen, Shou "Sanguo Zhi" [1] Arhivirano 2008-12-22 na Wayback Machine-u
* de Crespigny "A Biographical Dictionary of the Later Han to the Three Kingdoms (23-220 AD)"
# Ma Zhong (Shu Han)

| Ma Zhong
 |
| --- |
| Tradicionalni kineski
 |  馬忠  |
| Pojednostavljeni kineski
 |  马忠  |
|

| Transliteracije
 |
| --- |
| Mandarinski
 |
| - Hanyu Pinyin
 | Mǎ Zhōng
 |
| - Wade–Giles
 | Ma Chung
 |

 |

*Ovo je kinesko ime; porodično ime je* Ma*.*
**Ma Zhong** (? -249), stilsko ime **Dexin** (德信), također poznat kao**Hu Du** (狐篤) nakon posvojenja, bio je vojskovođa kineske države Shu Han, jednog od Tri kraljevstva. Poznat je prije svega po fiktivnoj epizodi koja čini dio radnje historijskog romana *Romansa Tri kraljevstva* u kojoj je zajedno sa svojim suborcem Zhang Yijem zarobljen od strane nanmanskih plemena nakon što su obojica izgubila dvoboj sa Gospom Zhurong, suprugom poglavice Meng Huoa.

## Povezano

* Popis ličnosti Tri kraljevstva
# Zhang Yi (Boqi)

*Ovo je kinesko ime; porodično ime je* Zhang*.*
**Zhang Yi** (? -254), stilsko ime **Boqi**, bio je oficir u službi kineske države Shu Han, jednog od Tri kraljevstva. Pripisuje mu se pacifikacija nekineskih ("barbarskih") plemena države Shu. Umro je za vrijeme Jiang Weijevih pohoda na državu Cao Wei. U literaturi se ponekad navodi **Zhang Ni**.

U *Romansi Tri kraljevstva* se pojavljuje kao lik koji savjetuje Jiang Weija da se umjesto ratova posveti unutrašnjim reformama države Shu Han.

## Povezano

* Popis ličnosti Tri kraljevstva
# Xiahou Ba

Ilustracija iz doba dinastije Qing.
*Ovo je kinesko ime; porodično ime je* Xiahou*.*

| Xiahou Ba
 |
| --- |
| Tradicionalni kineski
 |  夏侯霸  |
| Pojednostavljeni kineski
 |  夏侯霸  |
|

| Transliteracije
 |
| --- |

 |

**Xiahou Ba** (? -259) bio je kineski vojskovođa iz doba Tri kraljevstva, koji je karijeru započeo u službi države Cao Wei da bi kasnije prebjegao državi Shu Han. Kao sin znamenitog vojskovođe Xiahou Yuana je pripadao uglednoj i uticajnoj porodici u Cao Weiju, ali ga je na bijeg natjerala politička nestabilnost u prijestolnici Luoyang.

## Povezano

* Popis ličnosti Tri kraljevstva
# Huang Yueying

*Ovo je kinesko ime; porodično ime je* Huang*.*

| Huang Yueying
 |
| --- |
| Tradicionalni kineski
 |  黄月英  |
| Pojednostavljeni kineski
 |  黄月英  |
|

| Transliteracije
 |
| --- |

 |

**Huang Yueying** je fiktivno ime koje su kasniji pisci dali supruzi Zhuge Lianga, znamenitog kancelara kineske države Shu Han, jednog od Tri kraljevstva. Njeno pravo ime nije zabilježeno ime u historiji.

Otac joj je bio Huang Chengyan, učenjak u službi gospodara rata Liu Biaoa. Prema *Zapisima Tri kraljevstva*, njen otac je bio svjestan njene ružnoće, ali ju je ponudio Zhuge Liangu kada je on sebi tražio nevjestu. Zhuge Liang je pristao nakon susreta u kome ju je impresionirao njen intelekt. Rodila je sina po imenu Zhuge Zhan.

## Vanjske veze

* Romance of the Three Kingdoms Officer Encyclopedia - Huang Yueying
* The Koei Wiki - Yue Ying

## Izvori
# Zhuge Zhan

Ilustracija iz doba dinastije Qing.
*Ovo je kinesko ime; porodično ime je* Zhuge*.*

| Zhuge Zhan
 |
| --- |
| Tradicionalni kineski
 |  諸葛瞻  |
| Pojednostavljeni kineski
 |  诸葛瞻  |
|

| Transliteracije
 |
| --- |

 |

**Zhuge Zhan** (227–263) bio je kineski velikodostojnik u službi države Shu Han, jednog od Tri kraljevstva. Bio je sin slavnog vojskovođe i državnika Zhuge Lianga. Godine 263. je branio prijestolnicu Chengdu od napada nadmoćnih snaga države Cao Wei na čelu sa Deng Aijem. Nakon što je shvatio da se ona ne može obraniti, izvršio je samoubistvo, a vidjevši to, isto je učinio i njegov sin Zhuge Shang.

U *Romansi Tri kraljevstva* njegov lik, suočen s molbama cara Liu Shana da osmisli strategiju kojom bi se Shu Han izvukao iz beznadne situacije, dolazi na ideju da se preobuče u vlastitog oca i neprijatelja nastoji uvjeriti da je veliki Zhuge Liang ustao iz groba. Plan ispočetka djeluje i vojnici Cao Weija su prestravljeni i bježe, ali čim shvate prevaru ponovno se grupiraju i u novom napadu ubijaju Zhuge Lianga.

## Povezano

* Popis ličnosti Tri kraljevstva

## Reference

* Biography of Zhugezhan
* Information from Huiling Mausoleum
# Liu Chen

*Ovo je kinesko ime; porodično ime je* Liu*.*

| Liu Chen
 |
| --- |
| Tradicionalni kineski
 |  劉諶  |
| Pojednostavljeni kineski
 |  刘谌  |
|

| Transliteracije
 |
| --- |

 |

Liu Chen
**Liu Chen** (? -263), poznat i kao **Princ od Beidija**, bio je peti sin Liu Shana, cara kineske države Shu Han, jednog od Tri kraljevstva. Kada je godine 263. vojska države Cao Wei pod Deng Aijem iznenada prodrla u blizini carske prijestolnice Chengdu, Liu Chen se suprotstavio namjeri ministra Qiao Zhoua da objavi kapitulaciju te svog oca molio da se sjeti svog slavnog oca Liu Beija i odupre osvajačima. Car se, međutim, složio sa Qiaovim mišljenjem i Liuu Chen je izbačen sa dvora. Duboko potišten i razočaran, Liu Chen je otišao u Liu Beijev hram, te tamo ubio suprugu, djecu i sebe.

Ti su događaji popularni motivi Yue opere.

## Povezano

* Popis ličnosti Tri kraljevstva

## Izvori

* Low, C.C. (1994). *A General History of China, vol. 4*. Singapore, Singapore: Canfonian PTE Ltd.. str. 508. ISBN 981-00-6288-5.
# Sun He

| Sun He
 |
| --- |
| Tradicionalni kineski
 |  孫和  |
| Pojednostavljeni kineski
 |  孙和  |
|

| Transliteracije
 |
| --- |

 |

*Ovo je kinesko ime; porodično ime je* Sun*.*
**Sun He** (223–253), stilsko ime **Zixiao** (子孝), formalno **Car Wen** (文皇帝) bio je krunski princ kineske države Istočni Wu, jednog od Tri kraljevstva. Bio je sin cara Sun Quana i njegove omiljene priležnice, Supruge Wang. Krunskim princom je postao 241. nakon smrti starijeg brata Sun Denga. Međutim, ubrzo nakon toga se razvilo suparništvo između Sun Hea i njegovog brata Sun Baa, oko kojih su se počele stvarati suprotatsvljene klike ministara na carskom dvoru. Njihovi sukobi su sa vremenom toliko paralizirali državnu upravu da ih je ostarjeli Sun Quan na savjet svog pomoćnika Sun Juna 250. odlučio prekinuti drakonskim mjerama - Sun Ba je natjeran na samoubistvo, a Sun Heu oduzeta titula carskog princa te predana najmlađem sinu Sun Lingu. Kada je nakon ubistva regenta Zhuge Kea 253. njegovo mjesto preuzeo Sun Jun, naredio je Sun Heu da izvrši samoubistvo. Godine 264. je na prijestolje došao Sun Heov sin Sun Hao te svom ocu dao posmrtnu titulu cara.

## Povezano

* Popis ličnosti Tri kraljevstva
# Sun Lin (Istočni Wu)

| Sun Lin (Istočni Wu)
 |
| --- |
| Tradicionalni kineski
 |  孫綝  |
| Pojednostavljeni kineski
 |  孙綝  |
|

| Transliteracije
 |
| --- |

 |

*Ovo je kinesko ime; porodično ime je* Sun*.*
**Sun Lin** (231–258), stilsko ime **Zitong** (子通), bio je regent kineske države Istočni Wu, jednog od Tri kraljevstva u doba careva Sun Lianga i Sun Xiua. Bio je praunuk Sun Jinga, brata Sun Jiana od koga je poticala vladarska kuća. Mjesto regenta je naslijedio 256. nakon iznenadne smrti svog rođaka Sun Juna. Godinu dana kasnije je 14-godišnji car Sun Liang sa njime došao u sukob, pa ga je Sun Lin svrgnuo pod lažnom izlikom da je car duševno bolestan. Novim carem je proglašen Sun Liangov stariji brat Sun Xiu. On je isto tako došao u sukob sa svojim regentom, ali je bio oprezniji te je potajno isplanirao dvorski puč u kome je Sun Lin likvidiran zajedno sa članovima svoje porodice.

## Reference

* *Zapisi Tri kraljevstva*, vol. 64.
* *Zizhi Tongjian*, vol. 77.